text: واش أداني ولاش مشيت
  في البلاد البعيدة حطيت
  يا درى نولي نشوف البيت (يا درى: يا هل ترى)
  ونشوف بلادي كي ولات (كي ولات: كيف أصبحت)
  خليت احبابي والصدقان
  بيهم العشرة تزيان
  حياة حلوة في لامان
  مع خواني ماذا عديت (ماذا عديت: كم عشنا أوقات حلوة)
  في البحر وشطوطو ذهبان
  السهرة تحلى مع لخوان
  الموسيقى بميزان
  هكذا يتحققوا الحلات
  ما حلى القعدة في سيدي فرج
  مع ولاد الحلال اتفرج
  السعيد وسيد أحمد
  وعزيوز زين القعدات
  زيد من ثمة لبوسماعيل
  محمد وعمر بالدليل
  في لجنان والغصان تميل
  كول واشرب واعمل نشوات
  السهرة في زمان الصيف
  اللي نحبو ناشط وظريف
  في كلامو مسرار خفيف (مسرار: جميل)
  زادو تحفوه الموجات (زادو تحفوه: زادو في جماله)
  هكذا نتهنى ونعيش
  هكذا عيني ما تبكيش
  ربي رزقوا ما يخطيش (أي لا ينقطع رزقه)
  عاونونا يا أهل الدعوات
  قولوا معايا يا لخوان
  نشا الله البهجة تزيان (البهجة: يقصد الجزائر العاصمة فهو عاصمي)
  اللي مغرب في كل مكان
  يصبر ويساعف الأوقات
  انشا الله هذا حد الباس (أي نهاية البأس والحزن)
  مدام المتعال بي عساس
  الهاشمي في كلامو قياس (الهاشمي: يقصد نفسه)
  طايع شياخي والسادات